Da, din păcate, însă nu din fazele incipiente. Există o progresie către durere, primul pas fiind apariția gingivitei. Ce se întâmplă, de fapt, în parodontoză, este că Gingiile devin moi, își schimbă culoarea din roz spre violet și sângerează la periaj. Aceasta este inflamarea. Treptat, boală gingivală începe să avanseze, gingiile se retrag de pe dinți lăsând la vedere osul alveolar. Aici ai senzația că dinții tăi sunt mai lungi, însă e doar o iluzie dată de faptul că rădăcinile sunt descoperite, sensibilizand osul și afectând stabilitatea dintelui. Abia în acest punct apar durerile subtile, pruritul gingival, halitoza, adică respirația urât mirositoare, și senzația de disconfort la consumul alimentelor reci și fierbinți. În următoarea fază încep să se formeze pungile parodontale, acele pungi cu puroi care se formează între os și dinte și care, în timp, conduc la expulzarea dinților din alveolele dentare. Boala parodontală nu este contagioasă, însă durerea poate fi și extremă în unele cazuri. Ar trebui să mergi la stomatolog de îndată ce sesizezi primele semne de paradontoza: sangerari gingivale, retractii gingivale și sensibilitate dentara accentuată. Boala parodontală poate fi reversibilă în 95% din cazuri dacă se intervine încă de la primele semne ale bolii.